[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Kartvela kuirarto: melongeno kun herboj kaj tomatoj"}, {"text_idx": "#000002", "text": "En tiuj c\u0302i lastaj tagoj mi komencis iom esplori la kartvelan kuirarton kiu estas tre ric\u0302a, bunta, bongusta kaj varia sed ne tro konata kaj en Hispanio kaj en \u2018Okcidento\u2019. Mi konatig\u0302is kun la kartvela kuirarto en la najbara lando Armenio kie mi log\u0302is ses monatojn. Tie famas pluraj restoracioj kie eblas mang\u0302i tradiciajn kartvelajn mang\u0302aj\u0302ojn. Kartvelio estas fascina kau\u0306kaza lando, kies geografio plenaj de montaroj, kun pluraj valoj kaj la Nigra Maro certe donis al g\u0302i unikan karakteron. Multaj el g\u0302iaj pladoj estas adaptoj au\u0306 versioj de pladoj komunaj al aliaj najbaraj popoloj sed sendube g\u0302ia kuirarto multege influis ankau\u0306 la najbarojn. El inter g\u0302iaj plej famaj mang\u0302aj\u0302oj troveblas h\u0302ac\u0302apuroj, h\u0302inkaloj kaj pluraj melongenaj\u0302oj kaj fazeolaj\u0302oj kiuj havas diversajn versiojn lau\u0306 la regionoj."}, {"text_idx": "#000003", "text": "Melongenoj tre oftas en g\u0302iaj pladoj kaj ekzistas multaj receptoj kies c\u0302efa ingredienco g\u0302i estas! En la sekva recepto g\u0302i ludos ankau\u0306 gravan rolon!"}, {"text_idx": "#000004", "text": "1 melongeno3 tomatoj3 cepoj10 gr da fres\u0302a bazilio10 gr da fres\u0302a koriandro1 verda kapsikoNigra paprikoRug\u0302a papriko2 ajlerojSaloOleo"}, {"text_idx": "#000005", "text": "1- Tranc\u0302u lamene la melongenon kaj fritu g\u0302in ambau\u0306flanke.2- Tranc\u0302u etkvadrate la cepojn, sens\u0302eligu kaj tranc\u0302u la cepojn.3- En kaserolo: aldonu olivoleon kaj fritu la cepon, movu g\u0302in ofte dum 5 minutoj kaj poste aldonu la tranc\u0302itajn kaj sens\u0302eligitaj tomatojn kaj lasu ilin tie kun malalta fajro dum kelkaj minutoj.4- Sekve, aldonu la ajlerojn, la spicojn kaj salon lau\u0306plac\u0302e. Movu g\u0302in kaj aldonu la herbojn (tranc\u0302u ilin). Las\u0302u g\u0302in kelkajn minutojn pli.5- Fine aldonu al g\u0302i la frititajn melongenojn! Mi mem fritis kaj aldonis kelkajn al la kac\u0302o mem kaj poste fritis pliajn kaj ornamis la pladon!"}, {"text_idx": "#000009", "text": "Burgero el rizo, kikeroj kaj beto!"}, {"text_idx": "#000010", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000011", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]